Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18644

b) hosszirányba a végső megközelítési és felszállási terület végeitől legalább 60 méter távolságig terjedjen. Megjegyzés : Lásd a 3-1. ábrát. 3-1. ábra: Műszeres végső megközelítési és felszállási terület biztonsági területe Safety area = Biztonsági terület Helicopter clearway = Helikopter biztonsági terület Rejected take-off area = Rendelkezésre álló megszakított felszállási terület FATO = Végső megközelítési és felszállási terület 3.1.17 A biztonsági területen belül nem lehetnek rögzített tárgyak, kivéve azokat a letörhető tárgyakat, amelyeket feladatuk miatt az adott területen belül kell elhelyezni. Forgószárnyas légi-jármű üzemelés alatt a biztonsági területen mozgó tárgyak nem helyezkedhetnek el. 3.1.18 Azoknak a tárgyaknak magassága, amelyeket feladatuk miatt a biztonsági területen belül a végső megközelítési és felszállási terület széle mentén kell elhelyezni, ne haladja meg a 25 centimétert és ne nyúljon a FATO széle felett 25 cm. magasságban kezdődő majd kifelé és felfelé 5 %-os értékben emelkedő sík fölé. 3.1.19 A biztonsági terület felülete a végső megközelítési és felszállási terület szélétől kifelé ne emelkedjen 4 %-nál nagyobb mértékben. 3.1.20 A biztonsági terület felületét úgy alakítsák ki, hogy megakadályozzák a szennyeződések és idegen anyagok sodródását, a forgószárny keltette erős lefelé irányuló áramlások hatására bekövetkező fel és elrepülését. 3.1.21 A végső megközelítési és felszállási területtel határos biztonsági terület felülete összefüggő legyen a FATO felszínével és szerkezeti sérülések nélkül képes legyen ellenállni a helikopter repülőteret várhatóan igénybe vevő forgószárnyas légijárművek üzemeltetéséből származó erőhatásoknak. Helikopter földi gurulóutak Megjegyzés : A helikopter gurulóút a futóművel felszerelt forgószárnyas légi-jármű számára lehetővé teszi a földön, saját hajtóművei segítségével végzett felszíni mozgást. A 14. Annex I. kötetének gurulóutakra, gurulóút padkákra és sávokra vonatkozó előírásai az alábbi módosítások figyelembevételével a helikopter repülőtérre is alkalmazhatók. Ha a gurulóutat repülőgépek és forgószárnyas légijárművek is igénybe veszik, vizsgálják meg az összes vonatkozó előírást és alkalmazzák a szigorúbb követelményeket. Safety area Helicopter clearway Rejected take-off area 2007/70/II. szám 3.1.22 A helikopter (földi) gurulóút szélessége ne legyen kevesebb, mint: Helikopter főfutó fesztáv Gurulóút szélesség 4.49 méterig ( 7.5 méter 4.50 métertől 5.99 méterig 10.5 méter 6.00 métertől 9.99 méterig 15.0 méter 10.00 méter és több 20.0 méter 3.1.23 A helikopter földi gurulóút és egy másik földi vagy légi gurulóút, tárgy vagy helikopter állóhely közötti biztonsági távolság ne legyen kevesebb, mint a 3-1. táblázatban meghatározott megfelelő érték. 3.1.24 A helikopter (földi) gurulóút hosszirányú lejtése a 3 % értéket ne haladja meg. 3.1.25 Ajánlás — A helikopter földi gurulóút képes legyen ellenállni a helikopter gurulóutat várhatóan igénybe vevő forgószárnyas légijárművek forgalmából származó erőhatásoknak. 3.1.26 Ajánlás — A helikopter földi gurulóút mindkét oldalán szimmetrikusan alakítsanak ki útpadkát, amelynek szélessége legalább a helikopter gurulóutat várhatóan igénybe vevő legnagyobb forgószárnyas légi-jármű teljes szélességének fele legyen. 3.1.27 A helikopter földi gurulóút és útpadkája gyors vízelvezetést biztosítson, azonban keresztirányú lejtése ne haladja meg a 2 % értéket. 3.1.28 Ajánlás — A helikopter földi gurulóút felülete ellenálló legyen a forgószárny keltette erős lefelé irányuló áramlás hatásaival szemben. Légi gurulóutak Megjegyzés : A légi gurulóút feladata a forgószárnyas légi-jármű talajszint feletti mozgásának lehetővé tétele olyan magasságban, amelyen a föld felszínére ható párnahatás érvényesül és általában 20 csomónál (37 km/h) alacsonyabb sebességnél. 3.1.29 A légi gurulóút szélessége legalább a légi gurulóutat várhatóan igénybe vevő legnagyobb forgószárnyas légi-jármű teljes szélességének kétszerese legyen. 3.1.30 A légi gurulóút felülete:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes